## Priedas Nr. 2 „Sutarties projektas“

**PASLAUGŲ TEIKIMO SUTARTIS**

20\_\_\_ m. \_\_\_\_\_\_\_\_ mėn. \_\_\_ d.

Vilnius

**Viešoji įstaiga „Lietuvos nacionalinis radijas ir televizija“**,juridinio asmens kodas 124241078, buveinės adresas S. Konarskio g. 49, LT-03123 Vilnius (toliau – **Užsakovas**), atstovaujama [*įrašyti*], veikiančio pagal [*pasirinkti* 2019-04-18 generalinio direktoriaus įsakymą Nr. 1RA-68 „Dėl viešosios įstaigos Lietuvos nacionalinio radijo ir televizijos reglamento patvirtinimo“ *arba* įstaigos įstatus], viena šalis,

ir

[*įrašyti*]**,**  juridinio asmens kodas [*įrašyti*], buveinės adresas [*įrašyti*] (toliau – **Paslaugų teikėjas**), atstovaujama [*įrašyti*], veikiančio pagal [*įrašyti*], kita šalis,

toliau Užsakovas ir Paslaugų teikėjas kartu vadinami Šalimis, o atskirai – Šalimi.

**ATSIŽVELGDAMOS Į TAI, KAD:**

1. 20\_\_ m. \_\_\_\_\_\_ mėn. \_\_ d. atviro konkurso buvo atliktas tarptautinis viešasis pirkimas [*įrašyti pirkimo numerį*] dėl ***Kelionių organizavimo*** paslaugų įsigijimo (toliau – **Pirkimas**);
2. Paslaugų teikėjo pasiūlymas Pirkimo procedūros metu buvo pripažintas laimėjusiu (toliau – **Pasiūlymas**);
3. Paslaugų teikėjas ketina teikti Užsakovui paslaugas pagal Pirkimo dokumentus ir šią Paslaugų teikimo sutartį (toliau – **Sutartis**);

**TODĖL** Šalys susitarė ir sudarė šią Sutartį.

* 1. **SUTARTIES OBJEKTAS**

1. Paslaugų teikėjas įsipareigoja Sutartyje nurodytomis sąlygomis ir terminais suteikti paslaugas pagal Sutarties Priede Nr. 1 nurodytą paslaugų kainą bei numatytus reikalavimus (toliau – **Paslaugos**), o Užsakovas įsipareigoja sumokėti už tinkamai ir laiku suteiktas Paslaugas Sutartyje nurodytomis sąlygomis ir terminais*.*
2. Paslaugos bus teikiamos vadovaujantis Užsakovo nurodymais ir pateikta informacija, Lietuvos Respublikos teisės aktais, šia Sutartimi, Pirkimo dokumentais bei Pasiūlymu.
   1. **PASLAUGŲ KAINA**
3. Sutarčiai taikoma **fiksuoto įkainio ir sutarties vykdymo išlaidų atlyginimo** kainodara, nustatyta ir taikoma vadovaujantis Kainodaros taisyklių nustatymo metodika patvirtinta, Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95. Užsakovas neįsipareigoja įsigyti viso Paslaugų kiekio. Paslaugos bus įsigyjamos pagal poreikį.
4. **Pradinė / maksimali Sutarties vertė** **(maksimaliam 36 mėnesių laikotarpiui)** – 750 000,00 (septyni šimtai penkiasdešimt tūkstančių eurų 00 ct) Eur be PVM.
5. **Sutarties maksimali kaina** **(maksimaliam 36 mėnesių laikotarpiui)** – 750 000,00 (septyni šimtai penkiasdešimt tūkstančių eurų 00 ct) Eur be PVM. Į Sutarties kainą įtrauktos visos galimos Paslaugų teikėjo išlaidos, susijusios su Paslaugų teikėjo įsipareigojimų pagal šią Sutartį vykdymu.
6. Į Sutarties kainą įtrauktos visos galimos Paslaugų teikėjo išlaidos, susijusios su Paslaugų teikėjo įsipareigojimų pagal šią Sutartį vykdymu.
7. Sutarčiai taikoma dalinio sutarties vykdymo išlaidų atlyginimo kainodara. Paslaugų kaina susideda iš dviejų dalių:
   1. Už Paslaugų organizavimą, pvz., Užsakovo poreikius tenkinančių aviabilietų, viešbučio suradimą, registravimą į skrydį, bendravimą su aviakompanija dėl sugadinto ar dingusio bagažo, konsultavimą visais kelionių organizavimo klausimais ir panašiai, bus taikomas fiksuoto įkainio Sutarties kainos apskaičiavimo būdas, atsižvelgiant į Sutarties 1 priede „Paslaugų įkainiai ir techninė specifikacija“ nurodytus fiksuotus aptarnavimo mokesčius; į fiksuotą aptarnavimo mokestį yra įskaičiuotos visos su Paslaugų teikimu susijusios išlaidos, visi Paslaugų teikėjui priklausantys mokėti mokesčiai ir kitos išlaidos (taip pat ir sąskaitų faktūrų teikimo naudojantis informacine sistema „SABIS“ išlaidos), kurios negalės būti priskiriamos faktiškai patiriamų išlaidų daliai.
   2. Sutarties vykdymo išlaidų atlyginimo kainodara taikoma už faktiškai patiriamas išlaidas, kurios bus tiesiogiai susijusios su Sutarties vykdymu ir kurias Paslaugų teikėjas patirs iš trečiųjų asmenų (išlaidų už aviabilietus, autobusų, traukinių, keltų bilietus, viešbučio kambario nuomą, kelionės draudimą, vizą ir pan.). Faktinėmis išlaidomis laikomos galutiniams paslaugas teikiantiems asmenims mokamos kainos, nepaisant to, kad Paslaugų teikėjas už šių paslaugų pardavimą iš aviakompanijų, viešbučių, draudimo bendrovių ir kitų asmenų gali gauti komisinius mokesčius. Į faktines išlaidas negali būti įtrauktas Paslaugų teikėjo pelnas. Užsakovas už prekių ir (ar) paslaugų sąraše nenurodytas, tačiau su pirkimo objektu susijusias prekes ir (ar) paslaugas apmokės ne didesnėmis nei rinką atitinkančiomis kainomis.
8. Už tinkamai suteiktas Paslaugas Užsakovas apmoka pagal Paslaugų teikėjo išrašytą ir pateiktą sąskaitą faktūrą kartu pateikiant Paslaugų teikėjo iš trečiųjų asmenų (tiesioginio paslaugos Paslaugų teikėjo) patirtas išlaidas patvirtinančius dokumentus. Tokie dokumentai gali būti trečiųjų asmenų (tiesioginio paslaugos Paslaugų teikėjo) pateiktos sąskaitos faktūros ar kiti dokumentai arba jų kopijos, patvirtintos Paslaugų teikėjo arba jo įgalioto asmens parašu, kai Užsakovo nuomone, dokumento kopijos patvirtinimas parašu yra reikalingas. Pvz., apgyvendinimo viešbutyje organizavimo paslaugos įsigijimo atveju, Paslaugų teikėjo su viešbučio kambario nuoma susijusias patirtas išlaidas patvirtinantis dokumentas galėtų būti viešbučio ar įmonės, teikiančios apgyvendinimo įstaigų užsakymo paslaugas interneto svetainėje (pavyzdžiui, Booking.com ir pan.), Paslaugų teikėjui išrašyta sąskaita faktūra, kurioje aiškiai matosi išlaidos patirtos vykdant Užsakovo užsakymą; organizuojant kelionės draudimą, patvirtinančiu dokumentu būtų draudimo polisas, kuriame nurodyta Paslaugų teikėjo sumokėta draudimo įmoka; perkant autobusų bilietus, išlaidas pagrindžiantis dokumentas gali būti pats bilietas, kai jame nurodoma jo kaina. Užsakovas bet kada gali paprašyti Paslaugų teikėjo parodyti originalius, iš trečiųjų asmenų patirtas išlaidas patvirtinančius, dokumentus.
9. Dokumentais, patvirtinančiais aviabilietų įsigijimo išlaidas, turėtų būti originalių IATA patvirtintų aviabilietų pardavimo ataskaitų kopijos, kurios gali būti pateikiamos kaip momentinės ekrano kopijos. Jei aviabilietų ataskaitų pateikti neįmanoma, pvz., perkant aviakompanijų, tokių kaip Wizzair ar Ryanair, kurios nėra IATA narės, bilietus Paslaugų teikėjas turėtų pateikti aviabilietų įsigijimo dokumentų kopijas (pvz., aviabilietą su nurodyta kaina arba kitą Paslaugų teikėjo turimą dokumentą, kuriame būtų nurodyta konkretaus perkamo aviabilieto kaina), patvirtintas Paslaugų teikėjo arba jo įgalioto asmens parašu, kai Užsakovo nuomone, dokumento kopijos patvirtinimas parašu yra reikalingas.
10. Sutarties kaina perskaičiuojama tuo atveju, kai teisės aktais pakeičiamas taikomas pridėtinės vertės mokestis Sutartyje nurodytoms Paslaugoms. Perskaičiuojama tokiu pat santykiu, kokiu pasikeičia pridėtinės vertės mokestis. Perskaičiavimas įforminamas Šalių pasirašomu susitarimu, kuris tampa neatsiejama Sutarties dalimi. Perskaičiuota kaina taikoma už tas Paslaugas, už kurias PVM sąskaita faktūra išrašoma galiojant naujam pridėtinės vertės mokesčiui. Dėl kitų mokesčių pasikeitimo Sutarties kaina neperskaičiuojama.
11. Sutarties įkainių indeksavimo (perskaičiavimo) tvarka:
    1. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą), kaip nurodyta Sutarties 11.4 punkte, ne anksčiau kaip po 11 (vienuolikos) mėnesių nuo Sutarties įsigaliojimo dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), tačiau ne dažniau kaip 1 (vieną) kartą per kalendorinį pusmetį, jeigu Vartojimo prekių ir paslaugų kainų pokytis (k), apskaičiuotas kaip nustatyta šiame punkte, viršija 5 procentus:

, (proc.), kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas;

Indpradžia – laikotarpio pradžios datos (mėnesio) vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Pirkimo sutartis, pasiūlymų pateikimo termino dienos mėnuo (*įrašyti pasiūlymų pateikimo mėnesį*). Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

11.2. Sutartyje nustatyto įkainio perskaičiavimas apskaičiuojamas pagal formulę:

*, kur*

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – pagal vartotojų kainų indeksą „Vartojimo prekės ir paslaugos“ apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%).

11.3. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a“ suapvalinamas iki **dviejų** skaitmenų po kablelio.

11.4. Sutarties įkainių perskaičiavimą inicijuojanti Šalis, kreipdamasi raštu į kitą Sutarties Šalį, pateikia konkrečius Statistikos departamento oficialioje svetainėje [http://www.stat.gov.lt](http://www.stat.gov.lt/) duomenų bazėje paskelbtus „Vartojimo prekės ir paslaugos“ vartotojų kainų indeksus ir Sutarties įkainių perskaičiavimą pagal aukščiau nustatytas formules. Jei nei viena Sutarties šalis neinicijuoja Sutarties įkainių perskaičiavimo, Sutartyje nustatyti įkainiai nebus keičiami, o Užsakovas atsiskaito su Paslaugų tiekėju pagal Sutartyje nustatytus įkainius.

11.5. Sutarties įkainių perskaičiavimas įforminamas Šalių pasirašomu susitarimu, kuriame nurodoma ši informacija: indekso reikšmė laikotarpio pradžioje ir jos nustatymo data, indekso reikšmė laikotarpio pabaigoje ir jos nustatymo data, kainų pokytis (k), perskaičiuoti įkainiai, perskaičiuota pradinė sutarties vertė.

11.6. Perskaičiuoti įkainiai įsigalioja ir taikomi nuo Šalių raštiško susitarimo pasirašymo datos. Perskaičiuoti įkainiai taikomi tik neišpirktiems pagal Sutartį paslaugų kiekiams (apimtims).

11.7. Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas.

* 1. **PASLAUGŲ TEIKIMO TERMINAI IR PERDAVIMO-PRIĖMIMO TVARKA**

1. **Paslaugų teikimo terminas** – 12 (dvylika) mėnesių nuo Sutarties pasirašymo ir įsigaliojimo. Šis terminas gali būti pratęstas 14 ir 15 punktuose numatyta tvarka.
2. Susiklosčius aplinkybėms, kad Šalis negali įgyvendinti savo įsipareigojimų pagal Sutartį dėl nuo Šalies nepriklausančių aplinkybių susijusių su teisės aktais, nustatančiais laikinus imperatyvius apribojimus, dėl kurių Paslaugų teikėjas negali suteikti Paslaugų, ar Užsakovas negali priimti Paslaugų nepažeidžiant teisės aktų reikalavimų, Paslaugų teikimas stabdomas iki tokių teisės aktais numatytų imperatyvių apribojimų pasibaigimo. Užsakovas nekompensuoja Paslaugų teikėjui dėl tokio sustabdymo kilusių Paslaugų teikėjo išlaidų. Jei Paslaugų teikimo sustabdymas trunka ilgiau nei 90 (devyniasdešimt) dienų, Šalis turi teisę nutraukti Sutartį.
3. Numatoma galimybė pratęsti Paslaugų teikimo laikotarpį ne daugiau kaip 2 (du) kartus po 12 (dvylika) mėnesių, tačiau bendra Paslaugų teikimo trukmė negali viršyti 36 (trisdešimt šešių) mėnesių.
4. Jeigu ne vėliau kaip prieš 30 (trisdešimt) kalendorinių dienų iki Paslaugų teikimo termino pabaigos nė viena Sutarties šalis raštu nepareiškia apie Sutarties nutraukimą, Paslaugų teikimo terminas laikomas pratęstu 12 (dvylikai) kalendorinių mėnesių.
5. Paslaugų teikėjas išrašo ir pateikia Užsakovui sąskaitą faktūrą ir kitus reikiamus dokumentus už kokybiškas Paslaugas ne vėliau kaip per 10 (dešimt) kalendorinių dienų po Paslaugos suteikimo.
   1. **APMOKĖJIMO UŽ PASLAUGAS TVARKA IR TERMINAI**
6. Šalys susitaria, kad už suteiktas Paslaugas Užsakovas įsipareigoja apmokėti Paslaugų teikėjui ne vėliau kaip per 30 (trisdešimt) kalendorinių dienų nuo PVM sąskaitos faktūros ir faktiškai patirtas išlaidas pagrindžiančių dokumentų Užsakovui pateikimo dienos. Paslaugų teikėjas PVM sąskaitas faktūras teikia tik elektroniniu būdu. Elektroninės PVM sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės PVM sąskaitos faktūros gali būti teikiamos tik naudojantis informacinės sistemos „SABIS“ priemonėmis. Užsakovas Paslaugų teikėjui nekompensuoja PVM sąskaitos faktūros teikimo mokesčių. Užsakovas elektronines PVM sąskaitas faktūras priima ir apdoroja naudodamasis informacinės sistemos „SABIS“ priemonėmis. Elektroninė PVM sąskaita faktūra suprantama kaip PVM sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Nesant objektyvių galimybių sąskaitas pateikti pagal šiame punkte nustatytus reikalavimus, jas Paslaugų teikėjas pateikia el. paštu.
7. Visi atsiskaitymai pagal šią Sutartį atliekami eurais.
8. Šalys susitaria taikyti tokią Užsakovo mokėjimų, atliekamų pagal šią Sutartį, įskaitymo tvarką: (i) pirmąja eile yra įskaitomi Paslaugų teikėjo reikalavimai, susiję su mokėjimo prievolių už pagal šią Sutartį suteiktas Paslaugas įvykdymu; (ii) antrąja eile yra įskaitomi Paslaugų teikėjo reikalavimai, susiję su netesybų, delspinigių arba nuostolių pagal šią Sutartį atlyginimu; (iii) trečiąja eile yra įskaitomos kitos Užsakovo Paslaugų teikėjui mokėtinos sumos (jei tokių yra).
9. Jei mokėjimai pagal šią Sutartį yra tarptautiniai, taikoma SHA atsiskaitymų schema (mokančioji Šalis sumoka banko mokesčius už tarptautinį mokėjimo nurodymą, o užsienio bankų mokesčius sumoka mokėjimą priimanti Šalis).
10. Užsakovas turi teisę sulaikyti apmokėjimą Paslaugų teikėjui, jei Paslaugų teikėjas pateikė PVM sąskaitą faktūrą netinkamu būdu.
11. Jei Paslaugų teikėjui pagal šią Sutartį yra priskaičiuoti delspinigiai, baudos ir (ar) nuostoliai, Užsakovo už Paslaugas mokėtina suma mažinama priskaičiuotų delspinigių, baudų ir (ar) nuostolių suma. Taip pat Užsakovas turi teisę priskaičiuotus delspinigius, baudas ir (ar) nuostolius išskaičiuoti iš bet kokių Paslaugų teikėjui atliekamų mokėjimų be atskiro pranešimo Paslaugų teikėjui.
    1. **ŠALIŲ TEISĖS IR PAREIGOS**
12. Užsakovas įsipareigoja:
    1. pateikti Paslaugų teikėjui visus reikalingus dokumentus, informaciją ir su tuo susijusią medžiagą, reikalingą tinkamam Paslaugų teikimui;
    2. tinkamai ir sąžiningai vykdyti Sutartį;
    3. informuoti Paslaugų teikėją apie įvykius, susijusius su Užsakovo veikla, jos pokyčiais ar pan., jeigu minėti įvykiai daro įtaką Paslaugoms, jų apimtims ir (ar) atlikimo terminams;
    4. bendradarbiauti su Paslaugų teikėju, teikiant Sutarties vykdymui pagrįstai reikalingą informaciją;
    5. sumokėti už tinkamai suteiktas ir priimtas Paslaugas šioje Sutartyje nustatyta tvarka ir terminais;
13. Užsakovas turi teisę:
    1. gauti paaiškinimus iš Paslaugų teikėjo į jam iškilusius, su Paslaugomis susijusius, klausimus;
    2. teikti pretenzijas dėl Paslaugų kokybės ir reikalauti pašalinti (ištaisyti) Paslaugų trūkumus bei nustatyti terminus, per kuriuos trūkumai turi būti pašalinti.
14. Paslaugų teikėjas įsipareigoja:
    1. teikti Paslaugas pagal Sutartį kaip įmanoma rūpestingai, įskaitant, tačiau neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias;
    2. glaudžiai bendradarbiauti su Užsakovu, vadovautis jo teikiamomis pastabomis, atsižvelgti į pagrįstai keliamus kokybės ir kitus Paslaugoms keliamus reikalavimus;
    3. prisiimti atsakomybę už suteiktų Paslaugų kokybę;
    4. esant Užsakovo prašymui, teikti Užsakovui paaiškinimus, taip pat teikti ataskaitas apie Sutarties vykdymo eigą raštu ar žodžiu;
    5. gavęs Užsakovo pretenziją dėl Paslaugų kokybės, ją išnagrinėti ir Užsakovo nustatytais terminais pašalinti (ištaisyti) Paslaugų trūkumus;
    6. laikyti konfidencialia visą informaciją gautą Paslaugų teikimo metu;
    7. užtikrinti asmens duomenų apsaugą, vadovaujantis Bendruoju asmens duomenų reglamentu (ES) 2016/679, Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų apsaugą;
    8. nedelsiant raštu informuoti Užsakovą apie Sutarties vykdymo metu atsiradusias aplinkybes, kliudančias teikti Paslaugas, nurodant aplinkybių priežastis ir numatomą trukmę;
    9. per Užsakovo nurodytą terminą savo lėšomis atlyginti Užsakovui visus tiesioginius nuostolius ar žalą, susidariusius dėl Paslaugų teikėjo netinkamo Sutarties vykdymo arba nevykdymo;
    10. stabdyti Paslaugų teikimą, atidėti jų suteikimo terminą, jei tai turės neigiamos įtakos Užsakovo televizijos ir (ar) radijo programų transliavimui. Paslaugų teikimas dėl nurodytos priežasties stabdomas gavus Užsakovo prašymą raštu. Paslaugų teikimo sustabdymas ar jų suteikimo termino atidėjimas trunka tol, kol egzistuoja tai sąlygojančios objektyvios aplinkybės, tačiau ne ilgiau kaip 60 (šešiasdešimt) kalendorinių dienų. Dėl objektyvių priežasčių, nepriklausančių nuo Paslaugų teikėjo, sustabdžius Paslaugų teikimą ar atidėjus jų suteikimo terminą, atitinkamam terminui laikotarpiui pratęsiamas ir Paslaugų teikimo terminas;
    11. užtikrinti, kad Sutarties sudarymo momentu ir visu jos galiojimo laikotarpiu Paslaugų teikėjo darbuotojai turėtų reikiamą kvalifikaciją ir patirtį, reikalingą Sutarčiai įvykdyti;
    12. jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, užtikrinti, kad Sutarties sudarymo metu turės teisę verstis Paslaugų teikimui reikalinga veikla (įskaitant Paslaugų teikėjo darbuotojus ir kitus pasitelkiamus asmenis).
    13. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**
15. [*pasirenkamas, kai subteikėjai nepasitelkiami*] Sutartyje numatytų įsipareigojimų vykdymui Paslaugų teikėjas subteikėjo (-ų) nepasitelks. Be išankstinio Užsakovo sutikimo Paslaugų teikėjas negali pasitelkti naujų (pasiūlyme nenurodytų) subteikėjų.
16. [*pasirenkamas, kai subteikėjai pasitelkiami*] Sutartyje numatytų įsipareigojimų vykdymui Paslaugų teikėjas pasitelkia šį (-iuos) subteikėją (-us):

|  |  |  |
| --- | --- | --- |
| *Eil. Nr.* | *Subteikėjo (-ų) pavadinimas (-ai) ir rekvizitai* | *Subteikėjui (-ams) perleidžiami įsipareigojimai* |
|  |  |  |
|  |  |  |

1. [*pasirenkamas, kai subteikėjai pasitelkiami*] Jei Paslaugų teikėjas pasiūlyme nurodė, kad, vykdant Sutartį bus pasitelkiami subteikėjai, šie subteikėjai nurodomi Sutartyje. Be išankstinio Užsakovo sutikimo Paslaugų teikėjas negali pakeisti pasiūlyme nurodytų subteikėjų ir (ar) pasitelkti naujų pasiūlyme nenurodytų subteikėjų. Paslaugų teikėjas, gavęs išankstinį Užsakovo sutikimą, gali pasitelkti papildomus subteikėjus tuo atveju, kai būtina padidinti Paslaugų teikimo spartą. Apie subteikėjų keitimą ir (ar) papildomų subteikėjų pasitelkimą Paslaugų teikėjas turi iš anksto raštu informuoti Užsakovą, nurodydamas subteikėjų pakeitimo ir (ar) papildomų subteikėjų pasitelkimo priežastis, būsimus subteikėjus. Naujai pasitelkiami subteikėjai turi atitikti visus subteikėjams Pirkimo sąlygose nustatytus kvalifikacinius reikalavimus (jeigu tokie buvo keliami). Užsakovui sutikus, subteikėjų keitimas bei papildomų subteikėjų pasitelkimas įforminamas abiejų Sutarties Šalių pasirašomu susitarimu. Šis susitarimas tampa neatskiriama Sutarties dalimi.
2. [*pasirenkamas, kai subteikėjai pasitelkiami*] Sutarties vykdymo metu nustačius bent vieno iš Pirkimo sąlygose nustatytų pašalinimo pagrindų atsiradimą subteikėjo atžvilgiu (jei taikoma), Paslaugų teikėjas privalo pakeisti netinkamą subteikėją (-us).
3. [*pasirenkamas, kai subteikėjai pasitelkiami*] Jei Užsakovas turi pagrįstų įtarimų, kad subteikėjas yra nekompetentingas vykdyti nustatytas pareigas, Užsakovas gali reikalauti, kad Paslaugų teikėjas per Užsakovo nustatytą terminą pakeistų minėtą subteikėją reikalavimus atitinkančiu subteikėju arba reikalauti, kad Paslaugų teikėjas pats vykdytų subteikėjui perduotus sutartinius įsipareigojimus.
4. [*pasirenkamas, kai subteikėjai pasitelkiami*] Subteikimas nesukuria sutartinių santykių tarp Užsakovo ir subteikėjo. Paslaugų teikėjas atsako už savo subteikėjų veiksmus ar neveikimą. Užsakovo sutikimas, kad sutartiniams įsipareigojimams vykdyti būtų pasitelkiamas subteikėjas, neatleidžia Paslaugų teikėjo nuo jokių jo įsipareigojimų pagal Sutartį.
5. [*pasirenkamas, kai subteikėjai pasitelkiami*] Paslaugų teikėjo ir subteikėjo (-ų) sutarties sąlygos neturi prieštarauti šios Sutarties sąlygoms. Subteikėjas (-ai), vykdydamas (-i) Sutartį, privalo vadovautis Sutarties nuostatomis.
6. [*pasirenkamas, kai subteikėjai pasitelkiami*] Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas taip pat įsipareigoja Užsakovui pranešti apie minėtos informacijos pasikeitimus visu Sutarties vykdymo metu bei apie naujus subteikėjus, kuriuos Paslaugų teikėjas ketina pasitelkti vėliau
7. [*pasirenkamas, kai subteikėjai pasitelkiami*] Leidžiamas tiesioginis atsiskaitymas su subteikėjais. Subteikėjas, norėdamas pasinaudoti tiesioginio atsiskaitymo galimybe, turi pateikti prašymą raštu. Jei subteikėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Paslaugų teikėjo ir subteikėjo, kurioje aprašoma tiesioginio atsiskaitymo su subteikėju tvarka ir numatoma teisė Paslaugų teikėjui prieštarauti nepagrįstiems mokėjimams subteikėjui.
8. Jei Paslaugų teikėjas sudaro subteikimo sutartį be Užsakovo sutikimo, tai laikoma **esminiu Sutarties pažeidimu**.
   1. **ŠALIŲ ATSAKOMYBĖ**
9. Už savo sutartinių įsipareigojimų nevykdymą ir (ar) netinkamą vykdymą Šalys atsako Sutartyje ir teisės aktuose nustatyta tvarka.
10. Kiekviena Šalis teisės aktų nustatyta tvarka atsako kitai Šaliai už tiesioginius nuostolius, vienos Šalies patirtus dėl šioje Sutartyje numatytų kitos Šalies įsipareigojimų pažeidimo.
11. Jei dėl to, kad Paslaugų teikėjas dėl savo kaltės neįvykdo ar netinkamai vykdo savo sutartinius įsipareigojimus, Užsakovo užsakyta kelionė pasidaro negalima ar nenaudinga ne dėl Užsakovo kaltės, Užsakovas nemoka Paslaugų teikėjui už su tos kelionės organizavimu susijusias išlaidas ir pasirinktinai gali reikalauti iš Paslaugų teikėjo: (i) neatlygintinai suorganizuoti alternatyvią kelionę iki kelionės tikslo Užsakovui priimtinomis kelionės sąlygomis (jei tai įmanoma) arba (ii) sumokėti 2 000,00 Eur (dviejų tūkstančių eurų) dydžio baudą už kiekvieną tokį atvejį ar (iii) atlyginti dėl to Užsakovui patirtus tiesioginius nuostolius.
12. Užsakovas turi teisę savarankiškai atlikti Paslaugų teikėjo teikiamų paslaugų kainų patikrinimą pagal poreikį. Jeigu Užsakovas, per 2 (dvi) valandas po užsakymo pasiūlyme nurodytos kainos, savarankiškai atlikdamas Paslaugų teikėjo teikiamų paslaugų kainų patikrinimą, nustatė, kad lėktuvų bilietai, bilietai kitoms transporto rūšims, apgyvendinimo viešbučiuose paslaugos ir kitos paslaugos Paslaugų teikėjo buvo pasiūlyta už didesnę nei rinkos (viešai skelbiama ir / arba kitų rinkos dalyvių nurodytą) kainą, ir Užsakovas tai pagrindžia pateikiama informacija, jis gali kreiptis į Paslaugų teikėją ir prašyti, kad ne vėliau kaip per 1 (vieną) darbo valandą Paslaugų teikėjas ištaisytų siūlomą kainos variantą arba pateiktų įrodymus, kurie pagrįstų, kad jo pateiktas pasiūlymas pateikimo momentu buvo arba yra ekonomiškiausias ar optimaliausias. Jei Paslaugų teikėjas per Užsakovo nurodytą terminą neištaiso siūlomo kainos varianto arba nepateikia reikalaujamų įrodymų, Paslaugų teikėjas moka Užsakovui 100,00 Eur (šimtą Eur) baudą už kiekvieną tokį atvejį.
13. Jeigu Užsakovas Sutarties vykdymo laikotarpiu 12 (dvylika) kartų nustatė, kad lėktuvų bilietai, bilietai kitoms transporto rūšims, apgyvendinimo viešbučiuose paslaugos ir kitos paslaugos Paslaugų teikėjo buvo pasiūlyta už didesnę, nei rinkos (viešai skelbiama ir / arba kitų rinkos dalyvių nurodytą) kainą, kaip tai aprašyta Sutarties 39 punkte, Užsakovas turi teisę vienašališkai nutraukti Sutartį, o Paslaugų teikėjas turi sumokėti 5 proc. dydžio baudą nuo Sutarties kainos be PVM.
14. Paaiškėjus, kad Paslaugų teikėjas dėl savo kaltės pasiūlė didesnes, nei tuo metu savarankiško rezervavimo interneto sistemoje buvo nurodomos mažiausios Perkančiosios organizacijos Užsakyme nurodytu maršrutu aviabilietų kainos ar nurodė ne optimaliausią maršrutą ar kainas (netinkamo Sutarties vykdymo atvejis), ir dėl to Perkančioji organizacija nepagrįstai permokėjo už Paslaugas, Perkančiosios organizacijos reikalavimu, grąžinti Perkančiajai organizacijai šią permokėtą sumą.
15. Užsakovas turi teisę sustabdyti mokėjimą, jeigu Paslaugų teikėjas savo sąskaita neištaisė dėl jo arba jo darbuotojų, ar trečiųjų asmenų, išskyrus tiesioginių (galutinių) paslaugų tiekėjų, kaltės atsiradusių Paslaugos teikimo trūkumų, kuriuos nurodė Užsakovas, per Užsakovo nustatytą objektyviai trumpiausią trūkumų šalinimo terminą. Apmokėjimo sustabdymas nelaikomas Sutarties pažeidimu. Sutartinių įsipareigojimų vykdymą Užsakovas atnaujina tą dieną, kai Paslaugų teikėjas ištaiso trūkumus.
16. Paslaugų teikėjui dėl jo kaltės vėluojant teikti Paslaugas Sutartyje ir jos prieduose nustatytais terminais, Paslaugų teikėjas privalo sumokėti Užsakovui 20,00 Eur (dvidešimties Eur 00 ct) dydžio baudą už kiekvieną pavėluotą dieną (kai terminas skaičiuojamas dienomis) / valandą (kai terminas skaičiuojamas valandomis). Baudų sumokėjimas neatleidžia Paslaugų teikėjo nuo pareigos atlyginti Užsakovo nuostolius ir vykdyti Sutartyje numatytus įsipareigojimus, jei konkrečių Paslaugų poreikis vis dar aktualus Užsakovui. Užsakovas turi teisę priskaičiuotas baudas išskaičiuoti iš Paslaugų teikėjui mokėtinų sumų.
17. Paslaugų teikėjui vėluojant suteikti Paslaugas arba pašalinti Paslaugų trūkumus ilgiau kaip per 30 (trisdešimt) kalendorinių dienų nuo Paslaugų teikimo ar trūkumų pašalinimo termino pabaigos ir nesant objektyvių nuo Paslaugų teikėjo nepriklausančių aplinkybių, lemiančių vėlavimą, tai laikoma esminiu Sutarties pažeidimu, Užsakovas nutraukia Sutartį, o Paslaugų teikėjas privalo sumokėti Užsakovui 5 (penkių) procentų dydžio baudą, skaičiuojamą nuo Sutarties kainos, ir atlyginti nuostolius, susijusius su Sutarties nutraukimu bei kito Paslaugų teikėjo samdymu pagal Sutartį Paslaugoms įsigyti (jei taikoma), kurių nepadengia nurodyta bauda.
18. Užsakovas, nesant šioje Sutartyje nurodytų apmokėjimo sulaikymo pagrindų, nesumokėjęs Paslaugų teikėjui už suteiktas tinkamas Paslaugas per Sutartyje nurodytą terminą, Paslaugų teikėjui pareikalavus, moka 0,02 (dviejų šimtųjų) procento dydžio delspinigius nuo laiku nesumokėtos sumos už kiekvieną uždelstą dieną.
19. Paslaugų teikėjas, nepagrįstai, t. y. nesant Sutartyje ar aktualiuose teisės aktuose imperatyviai numatytų Sutarties nutraukimo pagrindų, nutraukęs Sutartį moka Užsakovui 5 (penkių) procentų dydžio baudą, skaičiuojamą nuo Sutarties kainos. Paslaugų teikėjas taip pat atlygina nuostolius, susijusius su Sutarties nutraukimu bei kito Paslaugų teikėjo samdymu pagal Sutartį Paslaugoms įsigyti (jei taikoma), kurių nepadengia nurodyta bauda ar Sutarties įvykdymo užtikrinimas.
20. Šalis, pažeidusi Sutartyje numatytą konfidencialumo pareigą, įsipareigoja kitos Šalies reikalavimu sumokėti 3 000,00 (trijų tūkstančių) EUR baudą ir atlyginti visus kitos Šalies patirtus tiesioginius nuostolius, kiek jų nepadengia numatyta bauda.
21. Šalis, nesilaikiusi asmens duomenų apsaugos reikalavimų, įsipareigoja kitos Šalies reikalavimu sumokėti 3 000,00 (trijų tūkstančių) EUR baudą už kiekvieną atskirą pažeidimą ir atlyginti visus kitos Šalies patirtus tiesioginius nuostolius, kiek jų nepadengia numatyta bauda.
22. Netesybų sumokėjimas ir (ar) nuostolių atlyginimas neatleidžia Šalių nuo pareigos vykdyti visus prisiimtus įsipareigojimus.
23. Šalys pareiškia ir patvirtina, kad šioje Sutartyje nustatytos netesybos yra laikomos teisingomis bei nėra per didelės ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusiosios Šalies patirtų nuostolių suma, kurią kita Šalis turi kompensuoti nukentėjusiajai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų.
24. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*) (taip kaip ji suprantama pagal Lietuvos Respublikos civilinį kodeksą), jeigu Šalis, dėl nenugalimos jėgos aplinkybių negalinti tinkamai vykdyti Sutarties ne vėliau kaip per 3 (tris) darbo dienas pranešė kitai Šaliai apie atsiradusias kliūtis bei jų poveikį sutartinių įsipareigojimų vykdymui. Jeigu nenugalimos jėgos aplinkybės užsitęsia ilgiau kaip 30 k. d., Šalys tarpusavio susitarimu gali nutraukti Sutartį.
    1. **SUTARTIES GALIOJIMAS, NUTRAUKIMAS, PAKEITIMAS**
25. Sutartis įsigalioja, kai ją pasirašo abi Sutarties šalys. Sutartis galioja iki visiško abipusių įsipareigojimų įvykdymo, bet ne ilgiau kaip 13 (trylika) kalendorinių mėnesių, skaičiuojant nuo Sutarties 12 punkte nurodytos Paslaugų teikimo pradžios. Šalims pratęsus Paslaugų teikimo laikotarpį Sutarties 14 ir 15 punktuose nustatyta tvarka, atitinkamai prasitęsia ir Sutarties galiojimas.
26. Sutartis taip pat pasibaigia bet kuriuo Sutarties galiojimo laikotarpiu, jeigu išnaudojama visa Sutarčiai skirta suma.
27. Sutartis gali būti nutraukta rašytiniu abiejų Šalių susitarimu.
28. Užsakovas turi teisę vienašališkai nutraukti šią Sutartį prieš terminą įspėjęs kitą Sutarties Šalį raštu prieš 20 (dvidešimt) darbo dienų šiais atvejais:
    1. kai Paslaugų teikėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
    2. kai keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
    3. kai Paslaugų teikėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;
    4. esant Sutarties 40 punkte nustatytam atvejui;
    5. kai Paslaugų teikėjas nevykdo kitų savo sutartinių įsipareigojimų ir tai yra esminis Sutarties pažeidimas, vadovaujantis Lietuvos Respublikos civilinio kodekso 6.217 straipsniu;
    6. Paslaugų teikėjas sudaro subteikimo sutartį be Užsakovo sutikimo;
    7. kai Sutartis buvo pakeista pažeidžiant Lietuvos Respublikos viešųjų pirkimų įstatymo 89 straipsnį;
    8. kai paaiškėjo, kad Paslaugų teikėjas, su kuriuo sudaryta Sutartis, turi būti pašalintas iš Pirkimo procedūros pagal Lietuvos Respublikos viešųjų pirkimų įstatymo 46 straipsnio 1 dalį;
    9. kai paaiškėjo, kad su Paslaugų teikėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
    10. dėl kitokio pobūdžio neveiksnumo, trukdančio vykdyti Sutartį.
29. Paslaugų teikėjas turi teisę vienašališkai nutraukti šią Sutartį, kai Užsakovas 60 (šešiasdešimt) kalendorinių dienų vėluoja atlikti mokėjimus už suteiktas Paslaugas.
30. Šalys žino ir supranta, kad, jei Sutartis bus nutraukta dėl Paslaugų teikėjo esminio Sutarties pažeidimo, Užsakovas, vadovaudamasis Lietuvos Respublikos viešųjų pirkimų įstatymo 91 straipsnio 1 punktu, privalės viešai paskelbti apie Sutarties neįvykdymą ar netinkamą įvykdymą.
31. Sutarties galiojimo laikotarpiu Sutarties sąlygų keitimui taikomos Lietuvos Respublikos viešųjų pirkimų įstatymo bei šį įstatymą įgyvendinančių teisės aktų nuostatos.
32. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai buvo pateiktos Pirkimo sąlygose.
33. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti ir kitai Šaliai pateikti atsakymą raštu. Šalims sutarus dėl Sutarties sąlygų keitimo, atitinkamų Sutarties sąlygų keitimas įforminamas Šalių rašytiniu sutarimu, kuris tampa neatskiriama Sutarties dalimi.
34. Paslaugų teikėjo pasitelkiamas specialistas su Užsakovo sutikimu gali būti keičiamas Paslaugų teikėjo motyvuotu prašymu dėl specialisto mirties, ligos, atostogų, darbo sutarties pasibaigimo, įsipareigojimų nevykdymo ar netinkamo vykdymo, ar kitų objektyvių aplinkybių, nepriklausančių nuo Paslaugų teikėjo. Specialistas gali būti keičiamas tik į ne žemesnės kvalifikacijos specialistą. Paslaugų teikėjas privalo Užsakovui pateikti dokumentus, įrodančius, kad naujas specialistas atitinka jam Pirkimo sąlygose keliamus kvalifikacinius reikalavimus (jei taikoma), pasiūlyme Paslaugų teikėjo deklaruotas jam taikomas ekonominio naudingumo kriterijų reikšmes (jei taikoma), taip pat jo atžvilgiu nėra Pirkimo sąlygose įtvirtintų pašalinimo pagrindų (jei taikoma). Specialistui nevykdant ar netinkamai vykdant įsipareigojimus, Užsakovas gali pareikalauti jį pakeisti kitu specialistu, o Paslaugų teikėjas tokį prašymą privalo įvykdyti.
    1. **KONFIDENCIALUMAS**
35. Sutarties galiojimo laikotarpiu ir jai pasibaigus Šalys įsipareigoja laikytis konfidencialumo, t. y., įsipareigoja saugoti paslaptyje bet kokią techninę, intelektinę, komercinę ir kitokią informaciją, kurią bet kuri šalis laiko tokia ir suteikia viena kitai, ir imsis priemonių užtikrinti, kad gauta informacija nebūtų atskleista tretiesiems asmenims, išskyrus atvejus, kai to reikalauja Lietuvos Respublikos įstatymai. Šalys įsipareigoja konfidencialios informacijos neatskleisti jokiam trečiajam asmeniui. Taip pat Šalys susitaria laikyti konfidencialia ir neatskleisti jokiam trečiajam asmeniui jokios informacijos, kuri tapo prieinama vykdant šia Sutartimi prisiimtus įsipareigojimus.
36. Visa Užsakovo Paslaugų teikėjui suteikta informacija yra laikoma konfidencialia, nebent Užsakovas raštu patvirtins, kad tam tikra pateikta informacija nėra konfidenciali.
37. Šalys konfidencialia informacija taip pat laiko tokią informaciją, kuri vykdant Užsakovo veiklą, sukaupta ir kaupiama, taip pat Užsakovo disponuojama, konfidenciali, Tretiesiems asmenims viešai neprieinama vertinga ir saugoma informacija: žodinė – t. y., egzistuojanti žmogaus atmintyje ir neišsaugota (neišreikšta) jokia materialia forma; rašytinė – saugoma materialioje laikmenoje (fiziniu ar elektroniniu formatu), bet kokios rūšies ar prigimties ir išreikšta bet kokiomis priemonėmis, nepriklausomai nuo laikmenos, kanalo, saugojimo ar perdavimo įrangos rūšies (kuri gali būti laikoma dokumentuose, kompiuteriuose, įvairiose informacijos (įskaitant skaitmeninėse) laikmenose, informacinėse sistemose (duomenų bazėse), debesijoje, brėžiniuose, schemose ir kitose laikmenose) ir kuri yra įtraukta į Užsakovo generalinio direktoriaus įsakymu patvirtintą Užsakovo konfidencialios informacijos sąrašą, su kuriuo yra supažindinama pasirašytinai. Konfidenciali informacija yra laikoma konfidencialia, nepriklausomai nuo jos gavimo ar laikymo formos, nepriklausomai nuo žymų „konfidenciali informacija“, „konfidenciali (riboto naudojimo) informacija“ ar analogišką reikšmę turinčių žymų buvimo ar nebuvimo. Konfidenciali informacija gali būti laikoma dokumentuose, kompiuteriuose, įvairiose informacijos (įskaitant skaitmeninėse) laikmenose, Užsakovo informacinėse sistemose (duomenų bazėse), debesijoje, brėžiniuose, schemose ir bet kokiose kitose laikmenose. Viena iš Konfidencialios informacijos rūšių yra Konfidenciali (riboto naudojimo) informacija, prieiga prie kurios yra maksimaliai apribota.
38. Šioje Sutartyje nustatyti Šalių konfidencialumo įsipareigojimai galioja neterminuotai.
    1. **PRANEŠIMAI**
39. Sutarties Šalių susirašinėjimas vykdomas lietuvių kalba. Visi Šalių pagal Sutartį viena kitai siunčiami pranešimai ir kita korespondencija bus teikiami asmeniškai, žemiau nurodytais registruotu paštu arba el. paštu, išskyrus atvejus, kai Sutartyje numatyta kitaip:
40. Užsakovo adresas: S. Konarskio g. 49, LT-03123 Vilnius, el. paštas: [lrt@lrt.lt](mailto:lrt@lrt.lt), asmuo atsakingas už Sutarties vykdymą – [*įrašyti pareigas, vardą, pavardę]*, tel. [*įrašyti*].
41. Paslaugų teikėjo adresas: [*įrašyti*], el. paštas: [*įrašyti*], asmuo atsakingas už Sutarties vykdymą – [*įrašyti pareigas, vardą, pavardę]*, tel. [*įrašyti*].
42. Kiekviena Šalis privalo per 5 (penkias) darbo dienas pranešti kitai Šaliai apie Sutartyje nurodytų adreso, rekvizitų, kontaktinių asmenų pasikeitimą. Iki informavimo apie adreso pasikeitimą, visi šioje Sutartyje nurodytu adresu išsiųsti pranešimai ir kita korespondencija laikomi įteiktais tinkamai.
    1. **ASMENS DUOMENŲ TVARKYMAS**
43. Vykdant Sutartį Užsakovas kaip duomenų valdytojas gali tvarkyti šiuos Paslaugų teikėjo darbuotojų ar kitų įgaliotų fizinių asmenų (pvz., įgaliotinių, valdymo organų narių ar kt.) (toliau ir – Įgalioti atstovai) asmens duomenis:
    1. vardas ir pavardė;
    2. pareigos;
    3. telefono numeris ir / ar elektroninio pašto adresas;
    4. susirašinėjimo su Užsakovu turinys, kiti duomenys, sugeneruoti sutarties vykdymo metu (pvz., parašas dokumentuose);
    5. įgaliojimų (atstovavimo) duomenys;
    6. transporto priemonės valstybinis numeris, transporto priemonės registracijos numeris ir transporto priemonės statymo laikotarpis (jei reikalinga įvažiavimo į Užsakovo teritoriją kontrolei).
44. Sutarties 70 punkte nurodyti Įgaliotų asmenų asmens duomenys tvarkomi tik Sutarties sudarymo, apskaitos, vykdymo ir nutraukimo tikslu.
45. Sutarties 70 punkte nurodyti Įgaliotų asmenų asmens duomenys yra renkami ir tvarkomi, siekiant teisėtų duomenų valdytojo arba trečiosios šalies interesų (2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas) 6 str. 1 d. f) p.), taip pat sutikimo pagrindu (Reglamento 6 str. 1 d. a) p.).
    1. **BAIGIAMOSIOS NUOSTATOS**
46. Šalis neturi teisės perleisti savo teisių ir įsipareigojimų pagal šią Sutartį tretiesiems asmenims be išankstinio kitos Šalies sutikimo raštu.
47. Jeigu kuri nors šios Sutarties nuostata pagal taikomus įstatymus ar kitus teisės aktus bus laikoma arba taps negaliojanti, likusios jos nuostatos ir toliau galios, jei Sutartis be šios nuostatos nepraras prasmės, kurią Šalys ją sudarydamos norėjo suteikti. Jeigu kuri nors šios Sutarties nuostata ar jos dalis yra arba taps negaliojanti ir Šalių neįpareigojanti, Šalys gera valia ją aptars ir pataisys arba pakeis kita formuluote, kuo tiksliau atspindinčia Šalių ketinimus.
48. Šiai Sutarčiai taikoma Lietuvos Respublikos teisė. Visi ginčai ir nesutarimai sprendžiami derybomis. Nepavykus ginčo ar nesutarimo išspręsti derybomis per 30 (trisdešimt) dienų, toks ginčas ar nesutarimas bus sprendžiamas teismine tvarka kompetentingame Lietuvos Respublikos teisme.
49. Ši Sutartis yra sudaryta dviem egzemplioriais lietuvių kalba. Kiekviena Šalis gauna po vieną Sutarties egzempliorių.
50. Sutarties priedai yra neatskiriama Sutarties dalis. Sutarties nuostatos taikomos vieningai ir jos priedams.
51. Kiekviena iš Šalių pareiškia ir garantuoja kitai Šaliai, kad sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų.
    1. **SUTARTIES PRIEDAI**
52. Priedas Nr. 1 „Paslaugų įkainiai ir techninė specifikacija“.
    1. **JURIDINIAI Šalių adresai**

|  |  |
| --- | --- |
| **Užsakovas:** | **Paslaugų teikėjas:** |
| **Viešoji įstaiga „Lietuvos nacionalinis radijas ir televizija“** | **[*įrašyti*]** |
| S. Konarskio g. 49, LT-03123 Vilnius | [*įrašyti*] |
| Juridinio asmens kodas 124241078 | Juridinio asmens kodas  [*įrašyti*] |
| PVM mokėtojo kodas LT242410716 | PVM mokėtojo kodas [*įrašyti*] |
| A. s. Nr. LT88 4010 0424 0004 3899 | A. s. [*įrašyti*] |
| AB Luminor bankas, banko kodas 40100 | [*įrašyti*] bankas, banko kodas [*įrašyti*] |
| Tel. +370 5236 3000 | Tel. [*įrašyti*] |
| El. paštas [lrt@lrt.lt](mailto:lrt@lrt.lt) | El. paštas  [*įrašyti*] |
| [*įrašyti pareigas*]  [*įrašyti vardą, pavardę*]  (pasirašymo data) | [*įrašyti pareigas*]  [*įrašyti vardą, pavardę*]  (pasirašymo data) |

Sutarties priedas Nr. 1

**Paslaugų įkainiai ir techninė specifikacija**

**PASLAUGŲ ĮKAINIAI**

[*įkelti informaciją iš pasiūlymo formos*]

**TECHNINĖ SPECIFIKACIJA**

[*įkelti informaciją iš Pirkimo sąlygų*]

|  |  |
| --- | --- |
| **Užsakovas:** | **Paslaugų teikėjas:** |
| [*įrašyti pareigas*]  [*įrašyti vardą, pavardę*] | [*įrašyti pareigas*]  [*įrašyti vardą, pavardę*] |